CELEX: 32020D0903
Language: et
Date: 2020-06-29 00:00:00
Title: Nõukogu otsus (ÜVJP) 2020/903, 29. juuni 2020, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya)

30.6.2020   
               
               
                  ET
               
               
                  Euroopa Liidu Teataja
               
               
                  L 207/32
               
            
         NÕUKOGU OTSUS (ÜVJP) 2020/903,
         29. juuni 2020,
         millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 22. mail 2013 vastu otsuse 2013/233/ÜVJP, (1) millega loodi Euroopa Liidu integreeritud piirihalduse abimissioon Liibüas (EUBAM Libya).
                  
               
                     (2)
                  
                  
                     Nõukogu võttis 17. detsembril 2018 vastu otsuse (ÜVJP) 2018/2009, (2) millega pikendati EUBAM Libya volitusi kuni 30. juunini 2020.
                  
               
                     (3)
                  
                  
                     Poliitika- ja julgeolekukomitee leppis 16. aprillil 2020 kokku, et COVID-19 pandeemia tõttu tuleks EUBAM Libyat pikendada ühe aasta võrra, säilitades senised volitused, mille võib siis, kui asjaolud seda võimaldavad, läbi vaadata.
                  
               
                     (4)
                  
                  
                     Lisaks leppis poliitika- ja julgeolekukomitee 14. mail 2020 kokku, et Vincenzo TAGLIAFERRI, kes nimetati 30. augustil 2016 poliitika- ja julgeolekukomitee otsusega (ÜVJP) 2016/1634 (3) missiooni juhiks ja kelle volitusi on korrapäraselt pikendatud, viimati poliitika- ja julgeolekukomitee otsusega (ÜVJP) 2019/2077 (4) kuni 30. juunini 2020, peaks sellel ametikohal jätkama kuni 30. septembrini 2020.
                  
               
                     (5)
                  
                  
                     Otsust 2013/233/ÜVJP tuleks vastavalt muuta.
                  
               
                     (6)
                  
                  
                     EUBAM Libya viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2013/233/ÜVJP muudetakse järgmiselt:
            
                        1)
                     
                     
                        artiklile 6 lisatakse järgmine lõige:
                        
                           „8.   Missiooni juht ajavahemikul 1. juulist 2020 kuni 30. septembrini 2020 on Vincenzo TAGLIAFERRI.“;
                        
                     
                  
                        2)
                     
                     
                        artikli 13 lõike 1 kuues lõik asendatakse järgmisega:
                        „EUBAM Libya tegevusega seonduvate kulutuste katmiseks ette nähtud lähtesumma ajavahemikuks 1. jaanuarist 2019 kuni 30. juunini 2021 on 60 038 863,03 eurot.“;
                     
                  
                        3)
                     
                     
                        artikli 16 teine lõik asendatakse järgmisega:
                        „Seda kohaldatakse kuni 30. juunini 2021.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 29. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 22. mai 2013. aasta otsus 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (ELT L 138, 24.5.2013, lk 15).
         
            (2)  Nõukogu 17. detsembri 2018. aasta otsus (ÜVJP) 2018/2009, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust (ELT L 322, 18.12.2018, lk 25).
         
            (3)  Poliitika- ja julgeolekukomitee 30. augusti 2016. aasta otsus (ÜVJP) 2016/1634 Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi ametisse nimetamise kohta (EUBAM Libya/1/2016) (ELT L 243, 10.9.2016, lk 10).
         
            (4)  Poliitika- ja julgeolekukomitee 28. novembri 2019. aasta otsus (ÜVJP) 2019/2077, millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi volitusi (EUBAM Libya/1/2019) (ELT L 316, 6.12.2019, lk 32).